DA Den Europæiske Unions Tidende C 71/57

Kortfattede oplysninger fra medlemsstaterne om statsstøtte, som tildeles i overensstemmelse med Kommissionens forordning (EF) nr. 1/2004 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2007/C 71/18)

Støttenummer: XA 101/06

Medlemsstat: Nederlandene

Region: Provincie Limburg

Støtteordningens benævnelse eller navnet på den virksomhed, der modtager individuel støtte: Stichting Administratiekantoor Aandelen KnowHouse.

Retsgrundlag: Algemene subsidieverordening 2004

Nadere subsidieregels ontwikkeling landelijk gebied

Forventede årlige udgifter til ordningen eller det samlede individuelle støttebeløb: Engangsbidrag fra provinsen på 191 000 EUR. Forskud på op til højst 80 % kan ydes. Den endelige afregning finder sted senest i 2007.

Maksimal støtteintensitet: De samlede udgifter er budgetteret til 382 000 EUR. Heraf udgør støttebeløbet 191 000 EUR. Dette beløb er lavere end den tilladte støtte på 100 000 EUR eller 50 % af de støtteberettigede omkostninger, hvis dette beløb er større, pr. treårsperiode for hver støttemodtager. I forbindelse med konsulenttjenester, udgifter til tjenesteydelser, der ikke er regelmæssige og ikke vedrører virksomhedens normale driftsudgifter, såsom løbende skatterådgivning, regelmæssig juridisk rådgivning eller reklame. Dette er i overensstemmelse med artikel 14, stk. 1, stk. 2, litra c), og stk. 3, i forordning (EF) nr. 1/ 2004.

Som forskud på den nye fritagelsesforordning for landbrug kan 100 % af støtten ydes til konsulenttjenester, som leveres af tredjemand, og til udgifter til tjenesteydelser, der hverken er varige eller regelmæssige eller vedrører virksomhedens normale driftsudgifter. Støtten tildeles gennem KnowHouse B.V. til producenten i form af subsidierede tjenesteydelser og opfylder således kravet om, at støtten ikke må tage form af direkte pengeudbetaling til producenten.

Iværksættelsestidspunkt: Beslutningen om støtteudbetaling udsendes senest fire uger efter modtagelsen af bekræftelse på, at EU har modtaget denne meddelelse.

Ordningens eller den individuelle støttes varighed: Fra november 2006 til og med den 1. december 2009 afregnes tidligere, men projekterne kan løbe indtil den 1. december 2009).

Støttens formål: Støtten gælder besvarelse af faglige spørgsmål og bistand til udviklingsprojekter, som er nødvendige for en innovationsproces, desuden besvares samfundsrelevante spørgsmål.

Støttens målgruppe er alle landbrugsbedrifter og landbrugsorganisationer, der påbegynder et innovationsprojekt, hvis økonomiske virkning især har betydning for Limburg. Alle delprojekter, der tager sigte på produktionsforøgelse er udelukket. Ifølge artikel 14, stk. 2, litra c, er denne rådgivning til landbrugsbedrifterne en tjenesteydelse, der hverken er varig eller regelmæssig eller vedrører virksomhedernes normale driftsudgifter.

Berørt(e) sektor(er): Støtten gælder små og mellemstore landbrugsbedrifter, der beskæftiger sig med primærproduktion af landbrugsprodukter.

Den støttetildelende myndigheds navn og adresse:

Provincie Limburg Limburglaan 10 Postbus 5700 6202 MA Maastricht Nederland

Internetadresse: www.limburg.nl

Sag nr.: XA 114/06

Medlemsstat: Polen

Region: Województwo śląskie

Støtteordningens benævnelse eller navnet på den virksomhed, der modtager individuel støtte: Rolnicza Spółdzielnia Produkcyjna w Raciborzu

Retsgrundlag: Ustawa dnia 27 kwietnia 2001 r. Prawo ochrony środowiska (Dz.U. nr 62, poz. 627, z późniejszymi zmianami) — art. 405, art. 406 pkt 7 i 9, art. 409

Forventede årlige udgifter til ordningen: Støtten ydes i form af lån på lempelige vilkår med et maksimumbeløb på 53 016 PLN. Lånet ydes indtil den 15. december 2006 og skal betales tilbage i perioden januar 2008-oktober 2013. Støtten bruttoværdi (bruttosubventionsækvivalent) er på 4 812,6 PLN.

Maksimal støtteintensitet: Den maksimale støtteintensitet er på 6,35 %.

Gennemførelsesdato: Støtteordningen gennemføres, når Kommissionen har bekræftet modtagelsen af disse kortfattede oplysninger og fremsendt en godkendelse og et identifikationsnummer.

Ordningens eller den individuelle støttes varighed: Støtteordningen forventes at vare fra november 2006 til oktober 2013.

Målet med støtten: Formålet med ordningen er at modernisere opvarmningen af tre bygninger (svinestien, værkstedet og kontoret) på landbrugskollektivet i Racibórz:

Støtten ydes i henhold til artikel 4 i forordning (EF) nr. 1/2004 til investering i forbindelse med modernisering af landbrugskollektivets centralvarmefyr og varmtvandskredsløb. De støtteberettigede udgifter omfatter udgifter i forbindelse med moderniseringen af fyret og centralvarmeinstallationerne.

Berørt(e) sektor(er): Støtten udbetales til en landbrugsproducent, der er producerer korn og opdrætter svin.

Den støttetildelende myndigheds navn og adresse:

Websted: www.wfosigw.katowice.pl

Andre oplysninger: Den maksimale støtte (bruttostøtteintensitet) er beregnet i overensstemmelse med definitionen i artikel 2, stk. 5, i Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter. Støttebeløbet udgør således en procentdel af de støtteberettigede omkostninger.

Bruttosubventionsækvivalenten inden for rammerne af de lån på lempelige vilkår, der ydes, er beregnet i overensstemmelse med det polske ministerråds dekret af 11. august 2004 om metoden for beregning af værdien af forskellige former for statsstøtte (Polens officielle tidende nr. 194, punkt 1983). Bruttosubventionsækvivalenten er på 4 812,6 PLN.

De støtteberettigede omkostninger er på 75 738 PLN.

Den maksimale støtteintensitet er på 4 812,6/75 738 PLN = 6,35 %.

Sag nr.: XA 5/07

Medlemsstat: Frankrig

Region: Département de la Vendée

Støtteordningens betegnelse: Støtte til miljøinvesteringer på landbrugsbedrifter (oliepresser).

Retsgrundlag:

— artikel 4, stk. 3, litra d), i Kommissionens forordning (EF) nr. 1/2004

— Articles L 1511-2 et L 1511-5 du code général des collectivités territoriales

— Convention-cadre entre le Département de la Vendée et l'État du 24 octobre 2006

Forventede årlige udgifter til ordningen: 45 000 EUR

Maksimal støtteintensitet: 30 %, dog højst 15 000 EUR pr. oliepresse.

Gennemførelsesdato: Så snart Kommissionens modtagelseskvittering er modtaget.

Ordningens varighed: Fem år fra Kommissionens modtagelseskvittering.

Støttens formål: Støtte til anskaffelse i 2006 og 2007 af oliepresser, der kan bidrage til, at ren vegetabilsk olie kan anvendes i stedet for dieselolie.

Støtten skal ydes til følgende modtagere:

sammenslutninger af landbrugere

kooperativer af brugere af landbrugsmateriel (CUMA).

Det er en forudsætning, at modtagernes bedrifter er økonomisk bæredygtige.

Tilskuddet vil i første omgang blive fastlagt på grundlag af de forventede udgifter på det tidspunkt, hvor ansøgningen indgives.

Den faktiske støtte vil blive fastsat på basis af betalte fakturaer. Departementets tjenestegrene vil kunne gennemføre dokumentkontrol og kontrol på stedet.

Hvis de faktiske anskaffelsesudgifter er lavere end de forventede udgifter, der blev angivet i ansøgningen til den relevante myndighed, vil støtten blive nedsat til de faktisk afholdte udgifter. Det fastsatte tilskud vil under ingen omstændigheder kunne forhøjes.

Modtageren af tilskuddet forpligter sig til at anvende tilskuddet fra departementet fra tidspunktet for meddelelsen om støttebeslutningen, og hvert år i en periode på tre år at tilsende departementet en teknisk rapport om anvendelsen af oliepressen.

Støttebeslutningen skal ligge forud for gennemførelsen af foranstaltningen. I modsat fald vil ansøgningen om støtte ikke blive taget i betragtning.

Tilskuddet fra departementet vil blive annulleret fuldgyldigt af departementets myndigheder, hvis en advarselsskrivelse ikke besvares, og øjeblikkelig tilbagebetaling vil kunne kræves, hvis modtageren ikke fremlægger de ønskede dokumenter. Hvis arten af eller formålet med udgifterne ikke opfylder kriterierne for støttetildeling, vil departementet kunne forlange, at tilskuddet tilbagebetales.

Enhver beslutning om støttetildeling annulleres, hvis det pågældende materiel ikke er anskaffet senest to år efter meddelelsen af beslutningen. Tilskuddet vil så automatisk blive annulleret.

Undtagelsesvis og efter aftale med departementets myndigheder vil perioden for anskaffelse af materiel kunne forlænges med højst et år, hvis forsinkelsen ikke kan tilskrives modtageren, og hvis en anmodning om forlængelse af fristen, der er vedlagt relevante dokumenter, indgives senest to måneder før datoen for udløbet af den oprindelige gyldighedsperiode for tilskuddet.

Berørte sektorer: Alle polyvalente landbrugsbedrifter, der er repræsenteret i følgende strukturer:

sammenslutninger af landbrugere

kooperativer af brugere af landbrugsmateriel (CUMA).

Den ansvarlige myndigheds navn og adresse: Adresse for korrespondance:

Conseil Général de la Vendée

Direction de l'Environnement et de l'Aménagement

Service Agriculture et Pêche

40, rue Maréchal Foch

F-85923 LA ROCHE SUR YON CEDEX 9

Websted: www.vendee.fr (site général du département) ou www.agricuture@vendee.fr

Støttebeskrivelsen vil kun blive offentliggjort, hvis Europa-Kommissionen godkender dette fritagelsesskema.